**Organizacija nastave prema Uputama za sprječavanje i suzbijanje epidemija COVID-19 vezano za rad predškolskih ustanova, osnovnih i srednjih škola u šk. god. 2020./2021.**

OŠ Dragojle Jarnević u novoj nastavnoj godini radit će u dvije smjene:

A-SMJENA počinje s radom u 8:oo sati,

B-SMJENA u 14:00 sati.

Roditelji učenika obvezni su svakodnevno djetetu (djeci) prije polaska u školu izmjeriti temperaturu, te ju upisati u bilježnicu (informativku) i potpisati.

U slučaju povišene temperature (37° i više) i/ili respiratornih smetnji učenici ostaju kod kuće o čemu roditelji obavještavaju školu/razrednika i liječnika obiteljske medicine.

Učenici će u školu ulaziti na dva ulaza, učenicima predmetne nastave preporuča se nošenje zaštitne maske. Svi putevi kretanja bit će označeni. Pri ulasku u školu učenici će dezinficirati obuću prelaskom preko dez-barijere. Svaki razredni odjel boravit će u svojoj učionici.

Izuzetak je odlazak učenika u učionicu/kabinet informatike (jer je nastavu informatike nemoguće provesti bez računala).

Po ulasku u učionicu učenici peru ruke vodom i sapunom i brišu ih jednokratnim papirnatim ručnicima. Učitelji će ih poticati da to ponove nekoliko puta dnevno, osobito prije uzimanja obroka. Ruke će i dezinficirati.

U predmetnoj nastavi nastava će se odvijati u u blok satovima, a u sklopu kojih će predmetni učitelji provoditi rekreativnu pauzu unutar učionice. Odmori između blok satova bit će po 10 minuta zbog provjetravanja učionice. Odmore će učenici provoditi na ograničenom dijelu hodnika ispred svojih učionica ili na školskom dvorištu bez miješanja s drugim razrednim odjelima. Zaštitne maske učenici će nositi za vrijeme odmora kad postoji mogućnost da učenici dođu u bliži međusobni kontakt. Odlazak na toalet učenicima će biti dozvoljen tijekom nastave i odmora uz nošenje zaštitnih maski i pojačani nadzor dežurnih učitelja i tehničkog osoblja radi izbjegavanja kontakata u toaletu. Jedan razredni odjel će koristiti jedan (određeni ) toalet. Dio razrednih odjela užinu će dobivati u učionici, a drugi dio će organizirano odlaziti u školsku blagovaonicu bez miješanja s drugim skupinama.

U slučaju sumnje na COVID-19 tijekom boravka učenika i djelatnika u školi, učenik će biti izoliran u posebnoj prostoriji uz nadzor učitelja do dolaska roditelja, sve u skladu s uputama HZJZ-a u takvoj situaciji.

**OBAVIJEST ZA 1. RAZRED**

Učenici 1. razrednih odjela u pratnji jednog roditelja trebaju doći pred ulaz u školu 7.9.2020. u 10 sati. Za odrasle osobe obavezno je nošenje zaštitnih maski.

Obveza roditelja je izmjeriti temperaturu djetetu prije dolaska i zapisati u informativku (manja bilježnica) koju će pokazati pri ulasku u školu

Na školskom dvorištu ispred ulaza u zgradu učiteljice će prozvati učenike i uvesti ih u školu.

Učiteljice će s učenicima provesti 15 minuta u učionici. Za to vrijeme roditelji ulaze u školu (obavezno korištenje maske) i na ulazu trebaju izmjeriti temperaturu i upisati se na listu.

Učiteljice će pozvati roditelje u učionicu (ulaze s maskama) gdje će dobiti kratke upute o organizaciji rada te će preuzeti udžbenike.

**Produženi boravak**

U Produženi boravak bit će uključeni samo učenici 1. i 2. razreda. Svaki razred će boraviti u svojoj učionici. S radom počinje u ponedjeljak 07.09.2020. u 9:00 sati. Radno vrijeme produžnog boravka je od 9:00 ujutro do 16:30 poslije podne.

Roditeljski sastanak za produženi boravak održat će se u utorak 8. rujna 2020. u 17:30 u hodniku škole.

Plan organizacije nastave izradili djelatnici i ravnateljica OŠ Dragojle Jarnević